# 1. Dokumentumok kezelése

Dokumentum tartalmának olvasása
Joanmarie Diggs
joanied@gnome.org

Creative Commons Share Alike 3.0

Hammer Attila
hammera at pickup dot hu 2010, 2011, 2012, 2013, 2014, 2015, 2016, 2018, 2020, 2021.

# Dokumentumok kezelése

A dokumentumok tartalmának elolvasásához használja az alkalmazások beépített mutatónavigációs módját. Ahogyan a dokumentum szövegében navigál, az Orka folyamatosan közölni fogja a dokumentumon belüli tartózkodási helyét. Emiatt nem okozhat gondot a dokumentumok elolvasása az Orka használatával. Például:

A karakterenkénti mozgáshoz és olvasáshoz használja a Balra nyíl és Jobbra nyíl billentyűket.

A szavankénti mozgáshoz és olvasáshoz használja a Ctrl Balra nyíl és Ctrl Jobbra nyíl billentyűkombinációt.

A soronkénti mozgáshoz és olvasáshoz használja a Felfelé nyíl és Lefelé nyíl billentyűket.

Szöveg kijelöléséhez vagy szöveg kijelölésének megszüntetéséhez használja az előzőleg leírt parancsokat a Shift billentyűvel együtt.

# A mutatónavigáció engedélyezése egy alkalmazásban

A mutatónavigáció nem minden alkalmazásban van alapértelmezetten engedélyezve. A legtöbb GNOME alkalmazásban a mutatónavigációt könnyen be- vagy kikapcsolhatja, ha lenyomja az F7 billentyűt.

Ha egy dokumentumot a mutatónavigációval olvas, hasznos lehet az aktuális szövegrész felolvastatása, lebetűztetése, vagy Unicode karakteradatainak lekérdezése. Ezeket a feladatokat elvégezheti az Orka egyszerű áttekintés funkciója segítségével.

Végezetül, az Orka a felolvasás parancs segítségével képes felolvasni az egész dokumentumot a kurzor pillanatnyi helyétől kezdve. A dokumentumok kezelésével kapcsolatos parancsok teljes listájáért olvassa el a felolvasással kapcsolatos parancsok című fejezetet.